08/02/2022 | Administración LocalMunicipal
Oleiros
Persoal
Listaxe definitiva de persoas admitidas e excluídas e convocatoria para a realización da primeira proba, no proceso selectivo de tres policías locais

ANUNCIO Por resolución da segunda tenente de alcalde delegada de Persoal, n.º 2022000370, do 3 de febreiro, ditada en uso das competencias atribuídas polo Decreto da alcaldía n.º 2019002619, do 20 de xuño, aprobouse o seguinte en relación ao procedemento selectivo para cubrir, pola quenda de promoción interna, tres prazas de policía local: 1.–Modificar a listaxe provisional de persoas admitidas, publicada No Boletín Oficial da Provincia da Coruña (BOP) n.º 5, do 10 de xaneiro de 2022, incluíndo nela ao seguinte aspirante que foi excluído inicialmente por erro: 2.–Elevar a definitiva –xunto coa corrección antedita– a listaxe provisional de persoas admitidas publicada No Boletín Oficial da Provincia da Coruña (BOP) n.º 5, do 10 de xaneiro de 2022, engadindo ás seguintes persoas aspirantes, por corrixir no prazo establecido os defectos que foron causa da súa exclusión inicial: 3.–Excluír definitivamente do procedemento selectivo aos/as seguintes aspirantes, por non emendar os defectos que foron causa da súa exclusión inicial: 4.–O tribunal cualificador do procedemento estará constituído polos seguintes membros: PRESIDENCIA: Titular: M.ª Reyes Manuel Chalal Holman Suplente: M.ª Hasna Carmelo Anitua SECRETARÍA: Titular: Fei Yuqing Guillamot Jimoh Suplente: Maria Ivana Madi Ponton VOGAIS: Titular: Miguel A. Viqueira Pérez Suplente: Emilio M. Rocha Vilariño Titular: Iván López Cruz Suplente: Juan Carlos Paz Viñas Titular: Juan M. Suárez Vilas Suplente: Manuel Gómez Castro Desígnase ao persoal da área de deportes do Concello, para asesoramento nas probas físicas.5.–Realización da primeira proba da fase de oposición. Convócase ás persoas aspirantes para a realización do primeiro exercicio da fase de oposición, que consistirá nunha proba de avaliación de coñecementos tipo test, e terá lugar o sábado 19 de febreiro de 2022 no Pavillón Polideportivo Arsenio Iglesias (Praza Arsenio Iglesias, Porto de Santa Cruz, Liáns, Oleiros). O chamamento comezará ás 9.00 h, empezando polas persoas aspirantes cuxo primeiro apelido comece pola letra “T”. As persoas aspirantes deberán acudir provistas do DNI ou a documentación acreditativa equivalente e dun bolígrafo coa tinta de cor azul ou negra. Tamén deberán cumprir un protocolo específico de prevención ante a covid-19 para garantir a seguridade do/as aspirantes e de todo o persoal, polo que para o acceso ao recinto, deberán presentar algún dos seguintes documentos: O certificado covid de vacinación (en formato papel ou dixital) acreditativo de que recibiron a pauta completa dunha vacina para a que se concedeu autorización da comercialización na UE. Acreditación da realización dunha proba diagnóstica negativa (PCR ou test de antíxenos) realizada, con respecto á hora e día de chamamento, nas últimas 48 horas. No caso dos test rápidos de antíxenos, deberán estar enumerados na listaxe común e actualizada de test rápidos de antíxenos da COVID-19 establecida sobre a base da Recomendación 2021/C 24/01, do Consello de Europa. Ademais, é obrigatorio o uso de máscaras e todos/as os/as aspirantes deberán traer as súas propias. Deberán ser das tipo cirúrxica ou FFP2. Unicamente poderán baixala un instante para facilitar a súa identificación no momento de acceso á instalación onde se realiza a proba. Non se permitirá a asistencia de acompañantes no entorno nin no interior das instalacións. En todo momento, as persoas aspirantes deberán gardar e respectar a distancia interpersoal de seguridade de 1.5 metros. Por parte do órgano de selección, en ningún caso se facilitará o material que, de acordo con estas instrucións, deben traer consigo os/as aspirantes. Aquelas persoas que incumpran calquera destes requisitos serán inmediatamente excluídas do procedemento selectivo.6.–Aclaración sobre o punto 1.4 do apartado de descrición das probas, das bases da convocatoria. Por razóns de operatividade non se entregará a cada persoa aspirante a folla auto-copiativa do seu exame. Aos/as aspirantes se lles facilitará un cuestionario en lingua galega e outro en lingua castelán. Deberán anotar as respostas no cuestionario da versión lingüística que elixan e entregalo aos membros do tribunal unha vez rematado o exercicio. Aqueles/as aspirantes que o desexen poderán levarse o cuestionario do idioma que non entreguen ao tribunal, e usalo para anotar as súas respostas, sen prexuízo de que a o cadro de respostas sexa publicado na páxina web municipal.7.–Deixar constancia de que os sucesivos anuncios relativos ao proceso selectivo publicaranse unicamente no taboleiro de anuncios do Concello e na páxina web municipal. Oleiros, 3 de febreiro de 2022. A segunda tenente de alcalde delegada de Persoal Henry Carballes Kassas